પીએમ મોદીની યાત્રા દરમિયાન આ કરારને એક મુખ્ય દ્વિપક્ષીય સમજુતી માનવામાં આવી રહી હતી. બ્રિટનના પીએમ ટેરેસા મે જ્યારે નવેમ્બર 2017માં ભારત આવ્યાં ત્યારે એમણે પીએમ મોદીને વાયદો કર્યો હતો કે અત્યારે યુકેમાં ગેરકાયદેસર રહેતા ભારતીયોની વાપસીમાં તેજી આવે છે તો યુકે વિઝા આપવાની પ્રક્રિયાને લઈને સુધારા કરીશું. બુધવારે ગૃહ મંત્રાલયના પ્રવક્તાએ કહ્યું કે, “11 જાન્યુઆરીના રોજ ઇમિગ્રેશન મિનિસ્ટર કેરોલીન નોક્સ અને ભારતીય ગૃહ રાજ્ય મંત્રી કિરન રિજિજૂએ આ MoUની પહેલ કરી હતી, જેથી કરીને ભારતમાં ગેરકાયદેસર રીતે રહેતા ભારતીયોને શક્ય હોય તેટલી જલદી પરત દેશમાં લાવી શકાય.”